REPUBLIKA HRVATSKA

VARAŽDINSKA ŽUPANIJA

GRAD VARAŽDIN

**IV. OSNOVNA ŠKOLA VARAŽDIN**

1. **M. RELJKOVIĆA 36**

**IZVEDBENI ŠKOLSKI PLAN I PROGRAM**

**GRAĐANSKOG ODGOJA I OBRAZOVANJA**

Dokument pripremili:

Učiteljice razredne nastave

Učitelji i učiteljice predmetne nastave

Stručne suradnice

Ravnateljica:

Jasmina Dvorski

**Školska godina 2014./2015.**

**30. prosinca, 2014.**

**Uvod**

Izvedbeni plan i program građanskog odgoja i obrazovanja dio je Školskog kurikuluma i Nastavnog plana i programa. Školski kurikulum IV. OSNOVNE ŠKOLE VARAŽDIN izrađen je u skladu sa Zakonom o odgoju i obrazovanju (čl. 26. i 28.) te Nacionalnim okvirnim kurikulumom. Na temelju članka 27. stavka 12. Zakona o odgoju i obrazovanju u osnovnoj i srednjoj školi ministar znanosti, obrazovanja i sporta donio je

Odluku:

O DONOŠENJU PROGRAMA MEĐUPREDMETNIH I INTERDISCIPLINARNIH SADRŽAJA GRAĐANSKOG ODGOJA I OBRAZOVANJA ZA OSNOVNE I SREDNJE ŠKOLE

Ovaj školski izvedbeni plan i program predstavlja međupredmetne sadržaje u svim nastavnim predmetima, satu razrednika i izvanučioničke aktivnosti od 1. do 8. razreda. Planiranje je ostvareno tijekom studenog i prosinca 2014.g. Dokument školskog Izvedbenog plana i programa objavljen je na mrežnoj stranici škole, postoji kao školski dokument u pisanom obliku te kao radna mapa za učitelje koja je pohranjena u zbornici škole, a služi i za odlaganje priprema te predstavlja jednim dijelom i izvješće o ostvarenom programu na kraju školske godine.

**1. Plan integriranja građanskog odgoja i obrazovanja u razrednoj nastavi i predmetnoj nastavi**

Plan integriranja Programa međupredmetnih i interdisciplinarnih sadržaja Građanskog odgoja i obrazovanja u postojeće predmete i izvanučioničke aktivnosti u I‐VIII. razredu osnovne škole

Međupredmetno RN (15 sati) – u sklopu svih predmeta: Hrvatski jezik, Likovna kultura, Glazbena kultura, strani jezici, Matematika, Priroda i društvo, Tjelesna i zdravstvena kultura, Vjeronauk, programi stručnih suradnika

Međupredmetno PN (20 sati) – u sklopu svih predmeta: Hrvatski jezik, strani jezik, Matematika, Informatika, Tehnička kultura, Priroda, Biologija, Kemija, Fizika, Povijest, Geografija, Vjeronauk, Likovna kultura, Glazbena kultura, Tjelesna i zdravstvena kultura, programi stručnih suradnika.

Navedeni broj sati ne znači povećanje broja sati, nego integriranje i koreliranje sadržaja sa ciljem istodobnog razvijanja i predmetne i građanske kompetencije.

Sat razrednika – navedeni broj sati uključuje teme predviđene planom sata razrednika i Zakonom o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13) ‐ izbori za predsjednika razreda i vijeće učenika, donošenje razrednih pravila, komunikacijske vještine i razumijevanje razreda i škole kao zajednice učenika i nastavnika i uređene na načelima poštovanja dostojanstva svake osobe i zajedničkog rada na dobrobit svih (10 sati razredna nastava/5 sati predmetna nastava).

Izvanučioničke aktivnosti – ostvaruju se suradnjom škole i lokalne zajednice. U njih trebaju biti uključeni svi učenici prema njihovim interesima i mogućnostima škole. Oblici uključivanja mogu biti različiti: na razini cijele škole, pojedinog razreda ili skupine učenika. Obuhvaćaju istraživačke aktivnosti (npr. projekt građanin, zaštita potrošača), volonterske aktivnosti (npr. pomoć starijim mještanima, osobama s posebnim potrebama, djeci koja žive u siromaštvu), organizacijske aktivnosti (npr. obilježavanje posebnih tematskih dana), proizvodno‐inovativne aktivnosti (npr. zaštita okoliša, rad u školskoj zadruzi i/ili zajednici tehničke kulture) i druge srodne projekte i aktivnosti (10 sati).

**2. Izvedbeni planovi i programi**

[**PREUZMI IZVEDBENE PLANOVE I PROGRAME**](http://www.os-cetvrta-vz.skole.hr/wp-content/uploads/2012/09/goo-IV.-OŠ-Varaždin.zip)